צוותים של מד"א ומתנדבי רפואת חירום של איחוד הצלה מסניף אשדוד הוזעקו לרחוב בני ברית פינת דב גור באשדוד בעקבות דיווח שהגיע על אדם מחוסר הכרה.
צוותי ההצלה ביצעו פעולות החייאה ממושכות הכוללות מתן 'שוק' מדפיברילטור על נהג רכב כבן 60 לערך, שאיבד הכרה ברכבו ככול הנראה לאחר דום לב, בהמשך הוא פונה בניידת טיפול נמרץ של מד"א במצב קשה.
חובש רפואת חירום רכוב על אופנוע מד"א, רון גינדי, סיפר: "במרכז הצומת עמד רכב כשלצידו אדם מחוסר הכרה, ללא דופק וללא נשימה. התחלנו מייד בביצוע פעולות החייאה תוך ביצוע עיסויים ומתן מכות חשמל, וכשחזר ליבו לפעום פינינו אותו בניידת טיפול נמרץ לבית החולים. עוברי אורח סיפרו לנו שראו אותו נעצר במהלך הנסיעה ולאחר מכן מתמוטט".